## Odluka o ovlaštenju područnih ustrojstvenih jedinica Hrvatskog zavoda za mirovinsko osiguranje za rješavanje o pravima iz mirovinskog osiguranja primjenom međunarodnih ugovora

### NN 79/1999 (27.7.1999.), Odluka o ovlaštenju područnih ustrojstvenih jedinica Hrvatskog zavoda za mirovinsko osiguranje za rješavanje o pravima iz mirovinskog osiguranja primjenom međunarodnih ugovora

# **HRVATSKI ZAVOD ZA MIROVINSKO OSIGURANJE**

Na temelju članka 105. stavka 5. Zakona o mirovinskom osiguranju ("Narodne
novine", broj 102/98) i članka 33. toč. 3. Statuta Hrvatskog zavoda za
mirovinsko osiguranje ("Narodne novine", broj 163/98), donosim

## **ODLUKU**

### **O OVLAŠTENJU PODRUČNIH USTROJSTVENIH JEDINICA HRVATSKOG ZAVODA ZA MIROVINSKO OSIGURANJE ZA RJEŠAVANJE O PRAVIMA IZ MIROVINSKOG OSIGURANJA PRIMJENOM MEĐUNARODNIH UGOVORA**

I.

Iznimno od odredbe članka 105. stavka 4. točke 1. Zakona o mirovinskom
osiguranju, područne službe Hrvatskog zavoda za mirovinsko osiguranje u
Bjelovaru, Karlovcu, Koprivnici, Osijeku, Požegi, Puli, Rijeci, Sisku,
Slavonskom Brodu, Splitu, Šibeniku, Varaždinu, Zadru i Zagrebu ovlašćuju
se za rješavanje u prvom stupnju o pravima iz mirovinskog osiguranja primjenom
sljedećih međunarodnih ugovora:

Ugovora o socijalnom osiguranju između Republike Hrvatske i Republike
Austrije, Ugovora između Republike Hrvatske i Republike Makedonije o socijalnom
osiguranju,

Sporazuma o socijalnom osiguranju između Republike Hrvatske i Republike
Slovenije i

Ugovora o socijalnom osiguranju između Republike Hrvatske i Savezne
Republike Njemačke.

II.

Za obavljanje poslova iz točke I. ove Odluke iz nadležnosti područnih
službi u Čakovcu, Virovitici, Vukovaru i Zaboku, ovlašćuje se:

- Područna služba u Varaždinu za Područnu službu u Čakovcu,

- Područna služba u Bjelovaru za Područnu službu u Virovitici,

- Područna služba u Osijeku za Područnu službu u Vukovaru,

- Područna služba u Zagrebu za Područnu službu u Zaboku.

III.

Ovlaštenje iz točke I. i II. ove Odluke odnosi se i na slučajeve u kojima
se istodobno primjenjuju dva ili više međunarodnih ugovora navedenih u
točki I. ove Odluke.

IV.

Ovlaštenje iz točke I., II. i III. ove Odluke odnosi se na rješavanje
o pravima iz mirovinskog osiguranja primjenom navedenih međunarodnih ugovora
osoba čije je prebivalište u Republici Hrvatskoj ili u inozemstvu, neovisno
o njihovu državljanstvu.

V.

Mjesna nadležnost za rješavanje o pravima iz mirovinskog osiguranja
primjenom ove Odluke za osobe koje imaju prebivalište u Republici Hrvatskoj,
utvrđuje se u skladu s odredbama članka 105. stavka 1. točke 1., i stavka
2. Zakona o mirovinskom osiguranju.

Mjesna nadležnost za rješavanje o pravima iz mirovinskog osiguranja
primjenom ove Odluke za osobe koje imaju prebivalište u inozemstvu, utvrđuje
se u skladu s člankom 105. stavkom 1. točkom 1. Zakona o mirovinskom osiguranju.

VI.

Na dan početka primjene ove Odluke prestaje važiti rješenje tajnika
Skupštine SIZMIORH-a, broj 01-OP-947/87. od 20. lipnja 1984.

VII.

Ova Odluka objavljuje se u "Narodnim novinama", a stupa na snagu 1.
kolovoza 1999.

Klasa: 140-13/99-02/3140
Urbroj: 341-99-01/1-99/1
Zagreb, 19. srpnja 1999.

Ravnateljica
**Dunja Vidošević,** v. r.

Odluka, NN 79/1999-1420